***Dorotka Šipoczová, 7. Ročník, ZŠ Narnia, Banská Bystrica***

**Rebekina symfónia**

Je pekný letný deň. Slnko svieti a vtáky tíško spievajú v korunách stromov. Je to taký deň, čo sa Ti zdá, že všetci sa majú dobre a len sa zabávajú.

Ja sa volám Rebeka. Práve som išla v aute a počúvala som svoju obľúbenú hudbu – Handla. Milujem klasickú hudbu, vždy ma rozveselí a ja sa cítim lepšie. Bol utorok - môj obľúbený deň v týždni. A prečo? Pretože idem na tanečnú. Rada totiž tancujem. Sedela som celkom vzadu. Bola som zahĺbená do myšlienky a zdalo sa mi, že mama si tiež užívala ticho. Práve som si vychutnala najlepšiu časť melódie, keď odrazu mama skríkla: „ NIE!“ a ozvalo sa otrasné „BUM!“. V zápätí tma... Kráčala som cez tmavý tunel. Hrala tam hudba, ktorú som nikdy nepočula, ale vedela som ju naspamäť. Na stenách viseli obrazy. Všetky boli sivé. Na jednom bolo roztrieskané auto, na druhom zase nemocnica. Potom som prišla k najväčšiemu obrazu zo všetkých. Nebol len najväčší, ale aj najhorší. Zo všetkých! Na ňom bola moja mama. Vyzerala tak, akoby ju všetko bolelo. Mala vystreté ruky, akoby volala o pomoc. Pod ňou bola diera a ona akoby do nej padala. Bolo to čudné, ale ona do tej diery naozaj padala. Pomaly mizla. „NIE!“ skríkla som: „MAMA!“

„Mama!“ preebudila som sa. Biele steny. Na stenách boli naozaj obrazy, ale nie pekné a radostné. Všetko ma bolelo. Škvŕkalo mi v bruchu. Vedľa mňa bol veľký, červený gombík s nápisom SESTRIČKA. Stlačila som ho. O chvíľu vošla sestrička. „Kde je moja mama?“ opýtala som sa slabo. „Čaká na chodbe.“ Odpovedala sestrička. „Zavolám Ti ju, áno?“ Prikývla som.

Ochvíľu vošla mama. Ruku mala v obväze. Usmiala sa a povedala: „Ahoj , moja, ako sa máš?“ „Neviem, Ty si v pohode?“ Mama sa na mňa pozrela a povedala „ Áno, ja hej, vyzerá, že len Ty si bola veľmi zranená,“ vyzerala ustarostene mama. „Mama? Prinesieš mi, prosím, papier?“ „Áno, Rebeka.“ O chvíľu sa vrátila a v ruke mala papiere. Začala som písať. Prvá nota... Druhá nota...až napokon celá skladba. Kým som písala, recitovala som si v hlave žalm 23: „ I keby som mala ísť tmavou dolinou, nebudem sa báť zlého, lebo Ty si so mnou.“

O 10 rokov...

Dnes je môj deň. Idem na koncert mojej skladby, ktorú som zložila, keď som mala 13 rokov. Idem pešo po uliciach (radšej). Vchádzam do sály, koncert sa začína. Začnem dirigovať. Rozprúdi sa vo mne krv...

Milujem hudbu...